arnastofnun/IGC-2024 huggingface dataset:
S-145/2010

Mál þetta, sem þingfest var og dómtekið 20. apríl sl., var höfðað með ákæru lögreglustjórans á Selfossi 17. mars 2010 á hendur X, kt. 000000-0000,

fyrir líkamsárás

með því að hafa, að kvöldi föstudagsins 6. nóvember 2009 að a, veist að Z, kt. 000000-0000 og tekið hana föstu hálstaki og þrýst henni niður, með þeim afleiðingum að Z hlaut eymsli í barkakýli og rispuför þar fyrir neðan, eymsli yfir herðum og hálsi og bólgu við hálslið C7 og fyrir að hafa skömmu síðar á bílastæði fyrir utan húsið hótað Z lífláti, en þessar hótanir voru til þess fallnar að vekja ótta hjá Z um líf sitt og velferð.

Eru brot þessi talin varða við 1. mgr. 217. gr. og 233. gr. almennra hegningarlaga nr. 19/1940, sbr. 10. gr. laga nr. 20/1981.

Þess er krafist að ákærði verði dæmdur til refsingar og til greiðslu sakarkostnaðar.

Af hálfu ákærða er krafist vægustu refsingar sem lög leyfa og greiðslu verjandaþóknunar.

Með játningu ákærða, sem er í samræmi við gögn málsins, er sannað að ákærði framdi brot þau sem greinir í ákæru og er þar réttilega færð til refsiákvæða. Ákærði hefur með háttsemi sinni unnið sér til refsingar.

Samkvæmt sakarvottorði á ákærði að baki nokkurn sakaferil, allt frá árinu 1993. Á tímabilinu 1993 til 2003 hlaut hann átta dóma fyrir þjófnaði, nytjastuld, skjalafals, umferðarlagabrot og brot gegn löggjöf um ávana- og fíkniefni auk þess að gangast undir lögreglustjórasátt vegna umferðarlagabrots. Auk framangreinds var ákærða gert, með dómi uppkveðnum 10. júní 2009, að greiða sekt og sæta sviptingu ökuréttar vegna umferðarlagabrots. Við ákvörðun refsingar verður til þess horft að brot ákærða beindust að sambýliskonu hans. Til refsimildunar horfir hins vegar að ákærði hefur játað brot sín hreinskilnislega. Þykir refsing ákærða hæfilega ákveðin fangelsi í 90 daga, en fresta skal fullnustu refsingar og hún niður falla að tveimur árum liðnum haldi ákærði almennt skilorð 57. gr. almennra hegningarlaga.

Brotaþoli hefur lækkað bótakröfu sína í 500.000 krónur og hefur ákærði fallist á að greiða þá fjárhæð í bætur til hennar. Verður ákærði því dæmdur til greiðslu þeirrar fjárhæðar ásamt dráttarvöxtum skv. 1. mgr. 6. gr. laga nr. 38/2001 um vexti og verðtryggingu frá uppkvaðningu dómsins til greiðsludags.

Ákærði greiði 64.710 krónur í sakarkostnað, þar með talda þóknun skipaðs verjanda síns, S-kk-ef J-kk-ef hrl., 48.820 krónur, að meðtöldum virðisaukaskatti.

Á-kk-nf M-kk-nf héraðsdómari kveður upp dóm þennan.

D ó m s o r ð :

Ákærði, X, sæti fangelsi í 90 daga, en fresta skal fullnustu refsingar og hún niður falla að tveimur árum liðnum haldi ákærði almennt skilorð 57. gr. almennra hegningarlaga.

Ákærði greiði Z 500.000 krónur ásamt dráttarvöxtum skv. 1. mgr. 6. gr. laga nr. 38/2001 frá 21. apríl 2010 til greiðsludags.

Ákærði greiði 64.710 krónur í sakarkostnað, þar með talda þóknun skipaðs verjanda síns, S-kk-ef J-kk-ef hrl., 48.820 krónur.

Á-kk-nf M-kk-nf.
S-146/2010

Mál þetta, sem þingfest var og dómtekið 20. apríl sl., var höfðað með ákæru lögreglustjórans á Selfossi útgefinni 17. mars 2010 á hendur Ó-kk-þgf I-kk-þgf, kt. 000000-0000, Ferjunesi I, Flóahreppi,

fyrir líkamsárás

með því að hafa, aðfaranótt sunnudagsins 13. september 2009 á skemmtistaðnum Hvíta Húsinu á Selfossi, veist að A-kk-þgf S-kk-þgf H-kk-þgf, kt. 000000-0000, og slegið hann tveimur föstum hnefahöggum í andlitið, með þeim afleiðingum að A-kk-nf hlaut brot í kinnbeinsboga og í fremri og hliðarvegg vinstri kinnholu, hliðlægt brot í augntóft vinstra megin, dofa í vinstri kinn, blóðnasir, skurð á vinstri augabrún, glóðarauga og blæðingu í augnhvítu, auk þess sem flísaðist upp úr fyllingu í framtönn, vinstra megin.

Er brot þetta talið varða við 1. mgr. 218. gr. almennra hegningarlaga nr. 19/1940, sbr.

11. gr. laga nr. 20/1981.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu ákærða er krafist vægustu refsingar sem lög leyfa og greiðslu verjendaþóknunar.

Með játningu ákærða, sem er í samræmi við gögn málsins, er sannað að ákærði framdi brot það sem greinir í ákæru og er þar réttilega fært til refsiákvæðis. Ákærði hefur með háttsemi sinni unnið sér til refsingar.

Samkvæmt fyrirliggjandi sakarvottorði gekkst ákærði, með lögreglustjórasátt á árinu 2002, undir að greiða sekt og sæta sviptingu ökuréttar vegna umferðarlagabrots. Þá var honum, með dómi á árinu 2004, gert að sæta 50.000 króna fyrir brot gegn 217. gr. almennra hegningarlaga. Við ákvörðun á refsingu ákærða nú er til þess litið að brot ákærða er ítrekað og leiddi til alvarlegra áverka. Til refsimildunar horfir hins vegar að ákærði hefur játað brot sitt. Þykir refsing ákærða hæfilega ákveðin fangelsi í sex mánuði, en rétt þykir að fresta fullnustu refsingar og að hún falli niður að tveimur árum liðnum haldi ákærði almennt skilorð 57. gr. almennra hegningarlaga.

Einkaréttarkrafa bótakrefjanda hefur verið skilin frá máli þessu og hefur henni verið vikið til dómsmeðferðar í sérstöku einkamáli.

Ákærði greiði 89.610 krónur í sakarkostnað, þar með talda þóknun skipaðs verjanda síns, S-kk-ef J-kk-ef hrl., 48.820 krónur, að meðtöldum virðisaukaskatti.

Á-kk-nf M-kk-nf héraðsdómari kveður upp dóm þennan.

D ó m s o r ð :

Ákærði, Ó-kk-nf I-kk-nf, sæti fangelsi í sex mánuði, en fresta skal fullnustu refsingar og hún niður falla að tveimur árum liðnum haldi ákærði almennt skilorð 57. gr. almennra hegningarlaga.

Ákærði greiði 89.610 krónur í sakarkostnað, þar með talda þóknun skipaðs verjanda síns, S-kk-ef J-kk-ef hrl., 48.820 krónur.

Á-kk-nf M-kk-nf.
S-29/2010

Mál þetta, sem þingfest var 11. febrúar sl. og dómtekið samdægurs, var höfðað með ákæru lögreglustjórans á Hvolsvelli, dagsettri 8. janúar 2010, á hendur S-kk-þgf R-kk-þgf, kt. 000000-0000, Grashaga 1a, Selfossi,

„fyrir hegningarlagabrot

með því að hafa, hinn 23. maí 2009, í blekkingarskyni framvísað ökuskírteini sem hann fékk útgefið þann 6. ágúst 2004, þegar lögreglan hugðist kanna ökuréttindi hans á torfærusvæði Flugbjörgunarsveitarinnar á Hellu við Varmadal, en hann var sviptur ökurétti í þrjú ár frá 26. mars 2007 til 26. mars 2010.

Telst brot ákærða varða við 1. mgr. 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði kom fyrir dóminn og játaði brot sín fyrir dóminum. Er játning hans í samræmi við rannsóknargögn málsins og verður hann sakfelldur fyrir brot sín en þau eru í ákæru rétt færð til refsiákvæða. Ákærði hefur með háttsemi sinni unnið sér til refsingar.

Farið var með málið samkvæmt ákvæðum 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Samkvæmt sakavottorði sem liggur frammi í málinu hefur ákærða, frá árinu 2005, sex sinnum verið gerð refsing fyrir brot gegn umferðarlögum. Brot það sem ákærði hefur verið sakfelldur fyrir nú framdi hann áður en dómur gekk þann 3. júní 2009, en þá var ákærða gerður hegningarauki við dóm frá 29. apríl 2009 og hann dæmdur í fimmtán daga fangelsi fyrir brot gegn 1. mgr. 48. gr. umferðarlaga. Verður ákærða því aftur gerður hegningarauki samkvæmt reglum 78. gr. almennra hegningarlaga við þann dóm og gerð refsing sem samsvarar þeirri þyngingu hegningarinnar, sem kynni að hafa orðið, ef dæmt hefði verið um bæði brotin í fyrra málinu.

Refsing ákærða er nú ákveðin fangelsi í fimmtán daga. Þá ber að dæma ákærða til greiðslu alls sakarkostnaðar sem er þóknun skipaðs verjanda hans, G-kk-ef H-kk-ef hdl., sem er hæfilega ákveðin 60.000 krónur að meðtöldum virðisaukaskatti.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, S-kk-nf R-kk-nf, sæti fangelsi í fimmtán daga.

Ákærði greiði sakarkostnað, sem er þóknun skipaðs verjanda hans, G-kk-ef H-kk-ef hdl., 60.000 krónur að meðtöldum virðisaukaskatti.

Á-kvk-nf G-kvk-nf.
S-31/2010

Mál þetta, sem þingfest var 28. janúar sl. og dómtekið samdægurs, var höfðað með ákæru lögreglustjórans á Selfossi, dagsettri 18. janúar 2010, á hendur Á-kk-þgf F-kk-þgf S-kk-þgf, kt. 000000-0000, Byggðarhorni, Sveitarfélaginu Árborg,

„fyrir fíkniefnabrot

með því að hafa, síðdegis föstudaginn 2. október 2009 á heimili sínu við Byggðarhorn, Sveitarfélaginu Árborg, haft í vörslu sinni alls 27,99 g af amfetamíni sem lögregla fann við húsleit á heimili ákærða umrætt sinn.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65 frá 1974 með síðari breytingum og 2. gr., sbr. 1. mgr. 14. gr. reglugerðar um ávana-og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar og til að sæta upptöku á framangreindum fíkniefnum (efnaskrá nr. 16466), samkvæmt 6. mgr. 5. gr. laga nr. 65 frá 1974 og 2. mgr. 14. gr. reglugerðar nr. 233/2001 og til greiðslu alls sakarkostnaðar.“

Ákærði mætti fyrir dóminn við þingfestingu málsins og játaði sök skýlaust. Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er ákærða, sem óskaði ekki eftir verjanda, og sækjanda hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Með þeirri játningu og framkomnum sakargögnum telst sannað að ákærði hafi gerst sekur um þá háttsemi sem honum er gefin að sök í ákæru og eru brot hans þar réttilega heimfærð til refsiákvæða.

Samkvæmt sakavottorði sem liggur frammi í málinu var ákærða gert að greiða 120.000 króna sekt þann 14. október 2003 vegna brota gegn lögum um ávana- og fíkniefni. Þann 8. október 2004 var ákærða gert að greiða 91.500 króna sekt fyrir brot gegn lögum um ávana- og fíkniefni. Þann 17. nóvember 2006 var ákærða gert að greiða 30.000 krónur í sekt fyrir brot gegn lögum um ávana- og fíkniefni. Þann 30. apríl 2007 var ákærði dæmdur í 30 daga fangelsi, skilorðsbundið til tveggja ára fyrir brot gegn lögum um ávana- og fíkniefni og þann 24. apríl 2009 var ákærð dæmdur til að greiða 80.000 krónur í sekt fyrir að aka án ökuskírteinis og að aka undir áhrifum fíkniefna auk þess að vera sviptur ökurétti í fjóra mánuði. Ákærði hefur nú verið fundinn sekur í fimmta sinn frá árinu 2003 fyrir brot gegn lögum um ávana- og fíkniefni auk þess að hafa verið gerð refsing fyrir að aka undir áhrifum fíkniefna. Er hér því um margítrekað brot ákærða að ræða. Með hliðsjón af því magni fíkniefna sem ákærði var með og sakaferils hans er refsing ákærða nú ákveðin fangelsi í einn mánuð. Ekki þykja skilyrði til að skilorðsbinda refsinguna.

Samkvæmt yfirliti er sakarkostnaður vegna matsgerðar 70.053 krónur sem ákærða ber að greiða. Þá skal ákærði sæta upptöku á 27,99 grömmum af amfetamíni sem hald var lagt á við rannsókn málsins.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, Á-kk-nf F-kk-nf S-kk-nf, sæti fangelsi í einn mánuð.

Ákærði greiði í sakarkostnað 70.053 krónur.

Ákærði sæti upptöku á 27,99 grömmum af amfetamíni.

Á-kvk-nf G-kvk-nf.
S-369/2010

Mál þetta, sem þingfest var 24. júní 2010 og dómtekið 28. október 2010 er höfðað með ákæru lögreglustjórans á Selfossi dagsettri 17. maí 2010 á hendur D-kk-þgf S-kk-þgf, kt. 000000-0000, Fossvegi 8, Selfossi, og þremur öðrum mönnum m.a.

„gegn ákærðu X og D-kk-þgf fyrir innbrot og þjófnað

með því að hafa, að kvöldi mánudagsins 8. desember 2008 eða aðfaranótt þriðjudagsins 9. desember 2008 brotist inn í gróðurhús í Gufuhlíð, Bláskógabyggð, og stolið þaðan 30 stk. af gróðurhúsalömpum af gerðinni Gavita 600w að óþekktu verðmæti.

Telst brot ákærðu varða við 1. mgr. 244. almennra hegningarlaga nr. 19, 1940.”

Þess er í öllum tilvikum krafist að ákærðu verði dæmdir til refsingar og til greiðslu alls sakarkostnaðar, en jafnframt er í ákærunni krafa um upptöku á fíkniefnum sem er ákærða D-kk-þgf óviðkomandi.

Ákærði D-kk-nf kom fyrir dóminn og óskaði ekki eftir verjanda. Hann játaði sakargiftir að fullu og hreinskilnislega í þeim lið ákærunnar sem hann varðar. Var þáttur ákærða X klofinn frá málinu og verður hann dæmdur sérstaklega í máli nr. S-500/2010, en áður höfðu tveir sakborningar verið klofnir frá málinu og þeirra þáttur dæmdur sér í máli nr. S-300/2010. Var málið tekið til dóms varðandi ákærða D-kk-þf skv. 1. mgr. 164. gr. laga um meðferð sakamála nr. 88/2008 eftir að sækjandi og ákærði höfðu tjáð sig um lagaatriði og viðurlög.

Um málavexti vísast til ákæruskjals. Með skýlausri játningu ákærða, sem er í samræmi við gögn málsins og ekki er ástæða til að draga í efa að sé rétt, er sannað að ákærði framdi brot það sem greinir í ákæru og er réttilega færi til refsiákvæðis. Með háttsemi sinni hefur ákærði unnið sér til refsingar.

Samkvæmt sakavottorði hefur ákærða D-kk-þgf tvívegis verið refsað áður, þ.e. þann 13. nóvember 2008 og 27. apríl 2009 þegar hann fékk sektir fyrir akstur undir áhrifum ávana- og fíkniefna, fyrst kr. 200.000 og svo kr. 230.000, ásamt því að vera sviptur ökurétti.

Fyrir dómi gerði ákærði grein fyrir aðstæðum sínum og kveðst hann hafa snúið af vegi afbrota og fíkniefnaneyslu og lagði ákærði fram um það gögn.

Ákærði var 17 ára gamall þegar hann framdi brot sitt, en síðan eru nú liðin fast að tveimur árum. Brot ákærða var framið áður en honum var gerð 230.000 kr. sekt fyrir framangreind umferðarlagabrot og ber að líta til 78. gr. almennra hegningarlaga nr. 19/1940.

Með hliðsjón af ákvæðum 57. gr. almennra hegningarlaga nr. 19/1940 þykir rétt að fresta ákvörðun refsingar ákærða og skal hún falla niður að liðnum tveimur árum frá birtingu dómsins haldi hann almennt skilorð 3. mgr. 57. gr. almennra hegningarlaga nr. 19/1940 og gerist ekki sekur um nýtt brot á skilorðstímanum.

Engan kostnað leiddi af málinu vegna ákærða D-kk-ef.

S-kk-nf G. G-kk-nf héraðsdómari kveður upp dóm þennan.

D ó m s o r ð :

Frestað er ákvörðun refsingar ákærða, D-kk-ef S-kk-ef, og fellur hún niður að liðnum 2 árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940.

S-kk-nf G. G-kk-nf.
S-468/2010

Mál þetta, sem þingfest var þann 25. nóvember sl. og dómtekið sama dag, er höfðað með ákæru útgefinni af lögreglustjóranum á Selfossi, dagsettri 10. október 2010, á hendur M-kk-þgf H-kk-þgf, kt. 000000-0000, Norðurbyggð 4, Þorlákshöfn,

„fyrir þjófnað

með því að hafa, skömmu eftir hádegi miðvikudaginn 23. september 2009 í verslun BYKO við Skemmuveg í Kópavogi stolið 5,5 m UNILOCK málbandi að verðmæti 4.809 kr.

Telst háttsemi ákærða varða við 244. gr. almennra hegningarlaga nr. 19/1940

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði mætti við þingfestingu málsins og lýsti því yfir að hann óskaði ekki eftir skipun verjanda. Ákærði játaði greiðlega sök í þinghaldinu. Var því farið með málið í samræmi við ákvæði 1. mgr. 164. gr. laga nr. 88/2008 um meðferð sakamála eftir að fulltrúa ákæruvaldsins og ákærða hafði verið gefinn kostur á að tjá sig um ákvörðun viðurlaga. Fram kom hjá ákærða að greitt hefði verið fyrir umrætt málband.

Með játningu ákærða sem er í samræmi við önnur gögn málsins er sannað að hann hafi gerst sekur um þá háttsemi sem honum er gefin að sök í ákæruskjali og þar þykir rétt færð til refsiákvæðis.

Samkvæmt sakavottorði sem liggur frammi í málinu hefur ákærði sætt refsingum fyrir fíkniefnabrot og umferðarlagabrot. Þá er á sakavottorði ákærða tilgreind skilorðsbundin ákærufrestun vegna brots gegn 151. gr. almennra hegningarlaga þann 21. desember 2000. Með dómi Héraðsdóms Suðurlands frá 29. júní 2009 var ákærði dæmdur í 150.000 króna sekt fyrir brot gegn 254. gr. almennra hegningarlaga og lögum um ávana- og fíkniefni nr. 65/1974. Með vísan til dómsins frá 29. júní 2009 og þar sem ákærði hefur áður verið dæmdur fyrir auðgunarbrot er samkvæmt 256. gr. almennra hegningarlaga ekki heimilt að dæma sekt í máli þessu.

Með hliðsjón af öllu framansögðu er refsing ákærða ákveðin fangelsi í einn mánuð, en fullnustu refsingarinnar skal frestað og skal hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940.

R-kvk-nf T-kvk-nf héraðsdómari kveður upp dóm þennan.

D Ó M S O R Ð:

Ákærði, M-kk-nf H-kk-nf, sæti fangelsi í 1 mánuð en fullnustu refsingarinnar skal frestað og skal hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga.

R-kvk-nf T-kvk-nf
S-488/2009

Mál þetta, sem þingfest var 20. nóvember sl. og dómtekið 4. febrúar sl., var höfðað með ákæru lögreglustjórans á Selfossi 10. október 2009 á hendur X, kt. 000000-0000, að E,

„fyrir eftirfarandi brot:

I.

fyrir húsbrot og tilraun til líkamsárásar

með því að hafa, að kvöldi sunnudagsins 28. júní 2009, ruðst heimildarlaust inn í íbúðarhúsnæðið að F og neitað að yfirgefa húsnæðið þrátt fyrir skipanir þar um og fyrir að hafa slegið til A, kt. 000000-0000, með krepptum hnefa er hún reyndi að varna því að ákærði hefði dóttur sína B, kt. 000000-0000, á brott með sér gegn vilja hennar.

Teljast brot ákærða varða við 231. gr. og 1. mgr. 217. gr., sbr. 20. gr. almennra hegningarlaga, nr. 19 frá 1940.

II.

fyrir brot gegn nálgunarbanni

með því að hafa á tímabilinu 26. ágúst 2009 til 2. september sama ár sent dóttur sinni B, kt. 000000-0000, á netfangið @hotmail.com níu tölvupósta af netfangi sínu @simnet.is þrátt fyrir bann Héraðsdóms Suðurlands í úrskurði frá 19. ágúst 2009 við því að ákærði nálgist B á almannafæri eða setji sig í samband við hana með öðru móti.

Telst brot ákærða varða við 1. mgr. 232. gr. almennra hegningarlaga, nr. 19 frá 1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Verjandi ákærða krefst þess að ákærða verði gerð vægasta refsing sem lög leyfa. Þá verði honum ákvörðuð hæfileg málsvarnarlaun sem að hluta verði greidd úr ríkissjóði.

Við þingfestingu málsins 20. nóvember sl. neitaði ákærði sök vegna sakargifta í ákærulið I en játaði sök vegna ákæruliðar II. Við aðalmeðferð málsins 4. febrúar sl. lýsti sækjandi því yfir að ákæruvaldið félli frá þeim hluta ákæruliðar I er lýtur að tilraun til líkamsárásar. Í framhaldi af því játaði ákærði sök vegna ákæruliðar I eins og hann stóð eftir breytingu ákæruvaldsins. Að svo búnu var málið tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Samkvæmt fyrirliggjandi sakavottorði ákærða hefur hann ekki áður gerst sekur um refsiverðan verknað. Þykir refsing hans hæfilega ákveðin 30 daga fangelsi, en fresta skal fullnustu refsingarinnar og hún falla niður að liðnum 2 árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940.

Málsvarnarlaun S-kk-ef J-kk-ef hrl., skipaðs verjanda ákærða, 130.000 krónur, að meðtöldum virðisaukaskatti, skulu að ¾ hlutum greiðast af ákærða en að ¼ hluta úr ríkissjóði.

Á-kk-nf M-kk-nf héraðsdómari kveður upp dóm þennan.

DÓMSORÐ

Ákærði, X, sæti fangelsi í 30 daga, en fresta skal fullnustu refsingarinnar og hún niður falla að liðnum 2 árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940.

Málsvarnarlaun S-kk-ef J-kk-ef hrl., skipaðs verjanda ákærða, 130.000 krónur, að meðtöldum virðisaukaskatti, skulu að ¾ hlutum greiðast af ákærða en að ¼ hluta úr ríkissjóði.

Á-kk-nf M-kk-nf
S-496/2010

Mál þetta, sem þingfest var 11. nóvember 2010 og dómtekið sama dag er höfðað með ákæru ríkissaksóknara dagsettri 21. október 2010 á hendur H-kk-þgf S-kk-þgf S-kk-þgf, kt. 000000-0000, Vallholti 6, Árborg

„fyrir eftirtalin brot framin að kvöldi miðvikudagsins 18. ágúst 2010 í Árborg nema annað sé tekið fram:

1. Umferðarlagabrot, með því að hafa ekið bifreiðinni SK-395 sviptur ökurétti austur þjóðveg nr. 1 sem leið lá frá Hveragerði til Árborgar og um Austurveg þar til lögregla stöðvaði akstur ákærða á móts við Austurveg nr. 3 – 5.

2. Fyrir ranga skýrslugjöf, með því að hafa, er lögregla hafði afskipti af akstri ákærða í framangreint skipti og aftur skömmu síðar á lögreglustöðinni á Hörðuvöllum 1, ítrekað skýrt lögreglu rangt frá nafni sínu og kennitölu með því að gefa upp nafn og kennitölu bróður síns, X.

Telst brot samkvæmt 1. ákærulið varða við 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 3. gr. laga nr. 24/2007. Telst brot samkvæmt 2. ákærulið varða við 146. gr. almennra hegningarlaga nr. 19/1940, sbr. 5. mgr. 15. gr. lögreglulaga nr. 90/1996.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði kom fyrir dóminn við þingfestingu málsins og óskaði ekki eftir að fá skipaðan verjanda. Ákærði játaði sök samkvæmt báðum liðum ákæru. Var málið tekið til dóms skv. 1. mgr. 164. gr. laga um meðferð sakamála nr. 88/2008 eftir að sækjandi og ákærði höfðu tjáð sig um lagaatriði og viðurlög.

Um málavexti vísast að öðru leyti til ákæruskjals. Með skýlausri játningu ákærða, sem er í samræmi við gögn málsins og ekki er ástæða til að draga í efa að sé rétt, er sannað að ákærði framdi brot þau sem greinir í ákæru og eru þar réttilega færð til refsiákvæða. Með háttsemi sinni hefur ákærði unnið sér til refsingar.

Samkvæmt sakavottorði nær sakaferill ákærða aftur til ársins 2000 og hafa honum 11 sinnum verið gerðar refsingar fyrir ýmis brot, síðast 11. janúar 2006 þegar ákærði var dæmdur í 45 daga fangelsi fyrir ölvunarakstur og önnur umferðarlagabrot, en þá var ákærði sviptur ökurétti ævilangt. Síðast var ákærða refsað fyrir akstur sviptur ökuréttindum þann 5. janúar 2004 þegar hann undirgekkst viðurlagaákvörðun þar sem honum var gert að greiða 120.000 kr. sekt. Er ekkert í sakaferli ákærða sem hefur bein áhrif á ákvörðun refsingar í þessu máli.

Refsingu ákærða ber að tiltaka með vísun til 1. mgr. 77. gr. almennra hegningarlaga nr. 19/1940 og þykir hún hæfilega ákveðin 200.000 kr. sekt til ríkissjóðs sem ákærði greiði innan 4 vikna, en sæti ella fangelsi í 14 daga.

Engan kostnað leiddi af málinu

S-kk-nf G. G-kk-nf héraðsdómari kveður upp dóm þennan.

D ó m s o r ð :

Ákærði, H-kk-nf S-kk-nf S-kk-nf, greiði kr. 200.000 í sekt til ríkissjóðs innan 4 vikna, en sæti ella fangelsi í 14 daga.

S-kk-nf G. G-kk-nf.